Paġna IL-BORD ĠENERALI TAL-BORD EWROPEW DWAR IR-RISKJU SISTEMIKU, Wara li kkunsidra t-Trattat dwar il-Funzjonament tal-Unjoni Ewropea, Is-settur tal-fondi ta' investiment kiber b'mod qawwi matul l-aħħar għaxar snin, kemm fl-Unjoni kif ukoll globalment, u konsegwentement il-fondi ta' investiment issa jikkostitwixxu komponent akbar tas-swieq tat-titoli. L-irwol tal-fondi ta' investiment fl-intermedjazzjoni finananzjarja huwa mistenni li jiżdied aktar f'kuntest ta' rati tal-imgħax baxxi u restrizzjonijiet fil-karta tal-bilanċ fis-settur bankarju, flimkien ma' bidliet li jirriżultaw mill-iżvilupp tal-Unjoni tas-Swieq Kapitali. L-awtoritajiet regolatorji laqgħu dan l-iżvilupp peress illi d-diversifikazzjoni tas-sorsi finanzjarji tista' tgħin biex iżżid l-effiċjenza kif ukoll ir-reżiljenza tas-sistema finanzjarja kollha. Madankollu, hemm tħassib illi żieda fl-intermedjazzjoni finanzjarja mill-fondi ta' investiment tista' tirriżulta fl-amplifikazzjoni ta' kwalunkwe kriżi finanzjarja futura. Diskrepanzi bejn il-likwidità ta' assi ta' fondi ta' investiment flessibbli u l-profili tat-tifdija tagħhom jistgħu jirriżultaw f'fire sales sabiex jiġu sodisfatti talbiet għal tifdija fi żmenijiet ta' stress fis-suq. Dawn il-fire sales jistgħu jeffettwaw b'mod negattiv parteċipanti oħra tas-suq finanzjarju li għandhm l-istess assi jew assi korrelati mill-qrib magħhom. Barra minn hekk, il-lieva finanzjarja tista' tamplifika l-impatt ta' ċaqliq negattiv fis-suq billi toħloq esponiment akbar mill-assi ta' fond ta' investiment. Minbarra dawn il-kanali ta' kuntaġju indirett, fond ta' investiment jista' jxerred ir-riskju permezz tal-interkonnettività mal-investituri tiegħu, li huwa kanal dirett li minnu x-xokkijiet jistgħu jiġu trażmessi lil istituzzjonijiet finanzjarji oħrajn. Il-fondi ta' investiment huma wkoll suxxettibbli għal bidliet fid-dinamiċi u l-istruttura tas-suq. Pereżempju, f'ambjent b'rata ta' imgħax baxxa, it-tfittxija għal rendiment tista' tinkoraġġixxi proporzjon akbar ta' investiment f'assi b'anqas likwidità. Hemm ir-riskju illi xokkijiet f'livell makro, bħal ma hija inverżjoni fil-primjums tar-riskju, jistgħu jwasslu għal talbiet għal tifdija mifruxa minn investituri f'fond ta' investiment. Dan jista' jkun partikolarment evidenti f'fondi ta' investiment li jżommu proporzjon kbir ta' assi likwidi li għandhom lieva finanzjarja qawwija u anqas assi likwidi fil-portafolli tagħhom. Barra minn dan, sakemm dan ir-riskju ma jkunx iġġestit b'mod xieraq, xi investituri jistgħu jużaw "vantaġġ ta' min jagħmel l-ewwel pass", jiġifieri investituri li jifdu qabel jew fil-fażijiet bikrin ta' sitwazzjoni ta' suq taħt stress ma jehdux l-impatt kollu ta' din is-sitwazzjoni ta' suq taħt stress, u jħalli lill-investituri rimanenti jassumu l-piż. Id-Direttivi 2009/65/KE u 2011/61/UE it-tnejn fihom rekwiżiti dwar il-ġestjoni tal-likwidità. Fondi ta' investiment alternattiv (AIFs) huma mitluba jkollhom politiki ta' tifdija li huma konsistenti mal-profil tal-likwidità tal-istrateġija ta' investiment tagħhom u biex imexxu testijiet tal-istress regolari f'kundizzjonijiet ta' likwidità kemm normali kif ukoll eċċezzjonali. Impriżi għal investiment kollettiv f'titoli trasferibbli (UCITS) huma suġġetti għal regoli ta' eliġibilità dettaljati li jirregolaw it-tip ta' assi li fihom huma jitħallew jinvestu u għandhom imexxu testijiet tal-istress fejn xieraq. Biex jindirizzaw riskji sistemiì relatati mal-lieva finanzjarja, id-Direttivi 2009/65/KE u 2011/61/UE attwalment jipprovdu bażi legali biex tiġi limitata l-akkumulazzjoni ta' lieva finanzjarja fil-fondi ta' investiment. L-Artikolu 51(3) tad-Direttiva 2009/65/KE jispeċifika limitu għall-investiment fuq l-esponimenti ta' UCITS għal strumenti derivattivi u l-Artikolu 83(2) (a) tal-istess Direttiva jispeċifika limitu massimu temporanju ta' 10 % għas-self. L-Artikolu 25(3) tad-Direttiva 2011/61/UE iħalli lil awtoritajiet nazzjonali kompetenti (NCAs) jimponu limiti fuq il-lieva finanzjarja jew restrizzjonijiet fuq il-ġestjoni ta' AIFs. Barra minn dan, l-Artikolu 25(7) tad-Direttiva 2011/61/UE jipprovdi rwol għall-Awtorità Ewropea għat-Titoli u s-Swieq (ESMA) biex tiddetermina illi l-lieva finanzjarja użata minn maniġer ta' fond ta' investiment alternattiv (AIFM), jew minn grupp ta' AIFMs, tikkostitwixxi riskju sostanzjali għall-istabilità u l-integrità tas-sistema finanzjarja u l-ESMA jista' jagħti parir lill-NCAs li jispeċifika l-miżuri rimedjali li jridu jittieħdu, inkluż il-limiti fuq il-livell ta' lieva finanzjarja. L-applikazzjoni ta' standards konsistentement għoljin fir-rigward tal-kapaċità ta' maniġers ta' fondi li jiġġestixxu riskji fl-Unjoni hija ġġustifikata biex tiżgura illi r-regolamentazzjoni tnaqqas ir-riskju sistemiku. Hemm evidenza illi l-qafas regolatorju attwali jipprovdi ġestjoni ta' riskju effettiva minn fondi ta' investiment fil-livell mikroprudenzjali. Madankollu, l-effikaċja tiegħu minn perspettiva makroprudenzjali ma hijiex ittestjata fil-parti l-kbira tagħha. L-iskop ta' din ir-Rakkomandazzjoni huwa li tindirizza riskji sistemiċi relatati ma' diskrepanzi fil-likwidità u l-użu ta' lieva finanzjarja f'fondi ta' investiment. Dan ser isaħħaħ il-qafas makroprudenzjali fl-Unjoni billi japplika fis-settur tal-ġestjoni tal-assi. Ir-Rakkomandazzjoni A hija intiża biex tindirizza r-riskji illi jistgħu jinqalgħu meta maniġers tal-fondi ma jkollhomx strumenti stabbiliti għall-ġestjoni tal-likwidità adegwati bħal ma huma t-tariffi tal-fidi, il-limiti tal-fidi, jew l-abilità biex jissospendu l-fidi b'mod temporanju. Fin-nuqqas ta' strumenti bħal dawn, il-pressjonijiet għal fidi matul żmenijiet li jkunu qegħdin jonqsu l-prezzijiet tal-assi jistgħu jikkaġunaw stress ta' likwidità mas-sistema kollha u jżidu t-tnaqqis fil-prezzijiet tal-assi, li jistgħu jwasslu għal riskji għall-istabilità finanzjarja. Id-disponibilità ta' sett ta' strumenti differenti għall-ġestjoni tal-likwidità fl-Istati Membri kollha tista' żżid il-kapaċità tal-maniġers tal-fondi li jaffaċċjaw pressjonijit għal fidi meta jkun hemm pressjoni fuq il-likwidità tas-suq. Barra minn dan, ir-Rakkomandazzjoni A issejjaħ għal aktar kjarifikazzjoni tas-sospensjoni tat-tifdija mill-BĊNi. Ir-Rakkomandazzjoni B hija intiża biex tnaqqas u tipprevjeni d-diskrepanzi eċċessivi fil-likwidità f'AIFs flessibbli. Uħud mill-AIFs flessibbli jżommu proporzjon kbir tal-investimenti tagħhom f'assi li huma inerentement anqas likwidi. Dan jinkludi fondi ta' investiment li jinvestu fi proprjetà immobbli, titoli mhux ikkwotati, self u assi alternattivi oħrajn. Hemm il-ħtieġa li fondi ta' investiment bħal dawn juru l-kapaċità tagħhom lil ANKi matul il-proċess ta' approvazzjoni, u/jew wara l-approvazzjoni, li jżommu l-istrateġija tal-investiment tagħhom f'kundizzjonijiet ta' pressjoni fis-suq. Ir-Rakkomandazzjoni C hija intiża biex tippromwovi prattiċi koerenti ta' ttestjar għal pressjoni fuq il-likwidità fil-livell tal-fond ta' investiment. Testijiet tal-istress huma għodod li jgħinu lill-maniġer tal-fond jidentifika punti potenzjalment debboli fi strateġija ta' investiment u jgħinuh fit-tħejjija ta' fond ta' invetiment għal kriżi. Jekk jintuża korrettement, bħala għodda għall-ġestjoni ta' riskju u għat-teħid ta' deċiżjonijiet, test tal-istress għandhu jnaqqas ir-riskju tal-likwidità fil-livell tal-fond ta' investiment u jikkontribwixxi sabiex jitbaxxa r-riskju tal-likwidità fil-livell tas-sistema finanzjarja. Huwa mistenni li gwida dwar il-prattiċi ta' ttestjar għal pressjoni fuq il-likwidità ta' maniġers ta' fondi tnaqqas ir-riskju tal-likwidità. kemm fil-livell tal-fond ta' investiment kif ukoll fil-livell tas-sistema, u ssaħħaħ l-abilità tal-entitajiet li jiġġestixxu l-likwidità fl-aħjar interessi tal-investituri, inkluż li jiġu evitati sorpriżi u reazzjonijiet ta' emerġenza li jirriżultaw maturl perijodi ta' fidi għolja mhux mistennija. Ir-Rakkomandazzjoni D hija intiża biex tistabbilixxi qafas tal-UCITS għal rapportar armonizzat fl-Unjoni. Għalkemm bosta ġurisdizzjonijiet fl-Unjoni għandhom obbligi ta' rapportar għall-UCITS, il-prattiċi tar-rapportar ivarjaw bil-kbir bejniethom f'dak li jirrigwarda l-frekwenza tar-rapportar, l-UCITS koperti, u d-dejta rrapportata. In-nuqqas ta' qafas għal rapportar armonizzat jipprevjeni l-monitoraġġ u l-evalwazzjoni komprensiva tal-kontribut potenzjali tal-UCITS għar-riskji għall-istabilità finanzjarja. Qafas tal-UCITS għal rapportar armonizzat inaqqas ukoll ineffiċjenzi eżistenti fir-rapportar kemm għall-ANKi kif ukoll għall-industrija. Ir-Rakkomandazzjoni E hija intiża sabiex tiffaċilita l-implimentazzjoni tal-Artikolu 25 tad-Direttiva 2011/61/UE li jipprovdi għal għodda makroprudenzjali li tillimita l-lieva finanzjarja fl-AIFs. Hemm il-ħtieġa li l-użu ta' din l-għodda jiġi ċċarat billi jiġi żviluppat approċċ komuni li jiżgura illi ANKi jkunu jistgħu jużaw l-għodda b'mod armonizzat. Għaldaqstant, għandha tiġi żviluppata gwida dwar qafas għall-valutazzjoni ta' riskji ta' lieva finanzjarja u dwar id-disinn, il-kalibrazzjoni u l-implimentazzjoni ta' limiti tal-lieva finanzjarja. Din ir-Rakkomandazzjoni tirrakkomanda qafas proporzjonali għall-ġestjoni tar-riskji sistemiċi li jistgħu jinqalgħu, jew ikunu ppropagati fis-settur tal-fondi ta' investiment, filwaqt illi jżomm il-karatteristiċi ewlenin tal-fidi li jattiraw lill-investituri għal fondi ta' investiment flessibbli u jiffaċilitaw l-investiment kollettiv. Biex timplimenta l-elementi makroprudenzjali tal-qafas regolatorju attwali għal fondi ta' investiment u biex tiżgura ili l-ANKi jaġixxu b'mod konsistenti, din ir-Rakkomandazzjoni hija indirizzata parzjalment lill-AETS fir-rigward tar-rwol tagħha ta' faċilitazzjoni u koordinazzjoni. Biex taffaċċja riskji oħrajn ippreżentati minn fondi ta' investiment, huwa rrakkomandat illi l-Kummissjoni Ewropea tipproponi miżuri leġiżlattivi addizjonali oħrajn. Huwa rikonoxxut illi l-Kummissjoni diġa poġġiet rieżamijiet leġiżlattivi f'dan il-qasam fuq l-aġenda tagħha. Dawn ser jipprovdu opportunitá sabiex il-kwistjonijiet makroprudenzjali msemmijin fir-rakkomandazzjonijiet jiġu indirizzati. Ir-Rakkomandazzjonijiet tal-Bord Ewropew dwar ir-Riskju Sistemiku (BERS) huma ppubblikati wara li l-Bord Ġenerali jkun informa lill-Kunsill tal-Unjoni Ewropea bl-intenzjoni tiegħu li jagħmel dan u jkun ipprovda lill-Kunsill b'opportunità biex jirreaġixxi, Huwa rrakkomandat lill-Kummissjoni li tipproponi illi l-leġiżlazzjoni tal-Unjoni tinkorpora qafas legali komuni tal-Unjoni li jirregola l-inklużjoni ta' strumenti addizzjonali għall-ġestjoni tal-likwiità (a-LMTs) fid-disinn ta' fondi ta' investiment li joriġinaw x'imkien fl-Unjoni sabiex id-deċiżjoni dwar liema a-LMTs għandhom jiġu inkorporati fid-dokumenti kostituzzjonali ta' fondi ta' investiment jew informazzjoni prekontrattwali oħra tittieħed individwalment minn kull entità responsabli għall-ġestjoni. Huwa rrakkomandat illi l-Kummissjoni tipproponi illi l-leġiżlazzjoni tal-Unjoni tinkludi aktar dispożizzjonijiet li jispeċìfikaw l-irwol tal-ANKi meta jużaw is-setgħat tagħhom biex jissospendu fidi f'sitwazzjonijiet fejn hemm implikazzjonijiet transkonfinali ta' stabbiltà finanzjarja. Huwa rrakkomandat illi l-Kummissjoni tipproponi illi l-leġiżlazzjoni tal-Unjoni tistabbilixxi l-irwol ġenerali ta' faċilitazzjoni, konsultattiv u ta' koordinazzjoni fir-rigward tas-setgħat tal-ANKi li jissospendu l-fidi f'sitwazzjonijiet fejn hemm implikazzjonijiet transkonfinali ta' stabbiltà finanzjarja, b'konformità mar-Rakkomandazzjoni A(2). Huwa rrakkomandat illi l-Kummissjoni tipproponi illi l-leġiżlazzjoni tal-Unjoni tinkludi miżuri li jillimitaw il punt safejn l-użu tat-trasformazzjoni tal-likwidità f'AIFs flessibbli jista' jikkontribwixxi għat-tkabbir tar-riskji sistemiċi jew ir-riskju ta' swieq diżorganizzati. Sabiex tippromwovi l-konverġenza supervizorja huwa rrakkomandat illi l-AETS tizviluppa gwida dwar il-prattika li trid tiġi segwita minn maniġers għall-ittestjar għall-presjoni tar-riskju tal-likwidità għal AIFs u UCITS individwali. Huwa rrakkomandat illi l-Kummissjoni tipproponi illi l-leġizlazzjoni tal-Unjoni tirrikjedi illi UCITS u kumpaniji li jamminstraw l-UCITS biex jirrapportaw dejta regolarment, speċjalment fir-rigward ta' riskju tal-likwidità u lieva finanzjarja, lill-awtorità kompetenti, u biex jipprovdu din id-dejta lill-ANK relevanti jekk ma tkunx l-awtorità kompetenti għall-finijiet tar-rapportar UCITS. Huwa rrakkomandat illi l-Kummissjoni tipproponi illi d-dejta msemmija fir-Rakkomandazzoni D (1) tiġi rrapportata, f'qafas ta' rapportar, tal-anqas fuq bazi trimestrali permezz ta' proporzjon suffiċjentement relevanti, minn perspettiva ta' stabbiltà finanzjarja, tal-UCITS u l-kumpaniji kollha li jamministraw l-UCITS. Bħala minimu, subsett suffiċjenti tas-sett ta' dejta għandu jkun irrapportat ta' kull sena minn proporzjon rapprezentattiv tal-UCITS u l-kumpaniji kollha li jamministraw l-UCITS. Huwa rrakkomandat illi l-Kummissjoni tipproponi illi l-ANKi jagħmlu d-dejta msemmija fir-Rakkomandazzjoni D(1) disponibbli lill-ANKi tal-Istati Membri relevanti oħrajn, lill-AETS u 'l-BERS. Huwa rrakkomandat illi l-AETS tagħti gwida dwar il-qafas biex jiġi vvalutat il-punt safejn l-uzu ta' lieva finanzjarja fis-settur AIF jikkontribwixxi għall-akkumulazzjoni ta' riskju sistemiku fis-sistema finanzjarja. Huwa rrakkomandat illi l-AETS tagħti gwida dwar id-disinn, il-kalibrazzjoni u l-implimentazzjoni tal-limiti tal-lieva finanzjarja makroprudenzjali. Huwa rrakkomandat illi l-AETS tagħti gwida dwar kif l-ANKi għandhom jinnotifikaw lill-AETS, lill-BERS un lil ANKi oħrajn dwar l-intenzjoni tagħhom li jimplimentaw miżuri makroprudenzjali taħt l-Artikolu 25(3) tad-Direttiva 2011/61/UE. Huwa rrakkomandat illi l-AETS tuża l-informazzjoni li tirċievi mingħand l-ANKi skont l-Artikolu 25(3) tad-Direttiva 2011/61/UE biex toħloq parametru referenzjarju u taqsam l-għarfien ma' awtoritajiet makroprudenzjali nazzjonali u mal-BERS dwar prattiċi fuq l-użu ta' limiti għal-lieva finanzjarja u l-impożizzjoni ta' restrizzjonijiet oħrajn fuq il-ġestjoni ta' AIFs. Għall-finijiet ta' din ir-Rakkomandazzjoni, japplikaw id-definizzjonijiet li ġejjin: "strumenti addizzjonali għall-ġestjoni tal-likwidità" (a-LMT) tfisser strumenti li jgħinu lil AIFs flessibbli u UCITS, kif ukoll il-maniġers tagħhom jiġġestixxu talbiet għal tifdija b'mod xieraq u effettiv f'kull ħin u speċjalment f'kundizzjonijiet ta' suq taħt stress. Dawn l-istrumenti għandhom jinkludu miżuri ta' wara l-fatt, bħal ma huma: sospensjonijiet ta' tifdijiet jew tifdijiet differiti ("passaġġi"/perijodi ta' notifika estendibbli), u miżuri preventivi bħall-allokazzjoni ta' kostijiet tan-negozjar lil investituri li jissottoskrivu/jifdu (imposti għal ipprezzar swing/kontra d-dilwizzjoni); "fondi ta' investiment alternattivi" (alternative investment funds — AIFs) tfisser impriżi ta' investiment kollettiv kif iddefiniti fl-Artikolu 4(1)(a) tad-Direttiva 2011/61/UE; "maniġers ta' fondi ta' investiment alternattivi" (AIFMs) għandha l-istess tifsira bħal dik fl-Artikolu 4(1)(b), mingħajr ħsara għall-esklużjonijiet stipulati fl-Artikolu 2(3) u l-eżenzjonijiet stipulati fl-Artikolu 3 tad-Direttiva 2011/61/UE; "entità responsabbli għall-maniġment" tfisser: (i) kumpanija tal-maniġment kif iddefinita fl-Artikolu 2(1)(b) tad-Direttiva 2009/65/KE; (ii) UCITs ikkostitwita bħala kumpanija ta' investiment li għadha ma nnominatx kumpanija tal-maniġment kif stipulat fid-Direttiva 2009/65/KE; (iii) AIFM kif speċifikat fl-Artikolu 4(1)(b) tad-Direttiva 2011/61/UE; u (iv) AIF immaniġġjat internament, ikkostitwit bħala kumpanija ta' investiment li għadu ma nnominax AIFM imsemmi fl-Artikolu 5(1)(b) tad-Direttiva 2011/61/UE; "lieva finanzjarja" tfisser kull metodu li permezz tiegħu fond tal-investiment iżid l-esponiment tiegħu b'aktar mill-assi tal-fond kemm jekk permezz tas-self ta' kontanti jew titoli jew lieva finanzjarja inkorporati f'pożizzjonijiet derivattivi jew permezz ta' kull mezz ieħor; "awtorità nazzjonali kompetenti" (ANK) tfisser l-awtorità kompetenti kif iddefinit fl-Artikolu 2(1)(h) tad-Direttiva 2009/65/KE jew fl-Artikolu 4(1)(f) tad-Direttiva 2011/61/UE kif applikabbli; "riskju sistemiku" għandha l-istess tifsira mogħtija fl-Artikolu 2(c) tar-Regolament (UE) Nru 1092/2010; "impriża għall-investiment kollettiv f'titoli trasferibbli" (UCITS) tfisser impri/a kif iddefinita fl-Artikolu 1(2) tad-Direttiva 2009/65/KE li tkun ġiet awtorizzata b'konformità mal-Artikolu 5 ta' dik id-Direttiva; "kumpanija tal-maniġment UCITS" għandha l-istess tifsira bħal fl-Artikolu 2(1)(b) tad-Direttiva 2009/65/KE; L-Annessi I u II jifformaw parti integrali ta' din ir-Rakkomandazzjoni. F'każ ta' kunflitt bejn it-test ewlieni u l-Annessi, jipprevali t-test ewlieni. Il-kriterji li ġejin japplikaw għall-implimentazzjoni ta' din ir-Rakkomandazzjoni: ir-Rakkomandazzjoni tkopri AIFs, AIFMs, UCITS u kumpaniji tal-maniġment UCITS; l-arbitraġġ regolatorju għandu jiġi evitat; għandha tingħata l-kunsiderazzjoni dovuta lill-prinċipju ta' proporzjonalità, filwaqt illi jitqies l-għan u l-kontenut ta' kull rakkomandazzjoni; il-kriterji ta' konformità stipulati fl-Anness I. Id-destinatarji huma mitluba jirrapportaw lill-BERS u lill-Kunsill dwar l-azzjonijiet meħuda b'risposta għal din ir-Rakkomandazzjoni, jew jiġġustifikaw b mod adegwat kull nuqqas ta' azzjoni. Bħala minimu r-rapporti għandhom jinkludu: tagħrif dwar is-sustanza u l-iskeda taż-żmien tal-azzjonijiet meħuda, inkluż azzjonijiet meħuda fil-konfront tal-Awtoritajiet superviżorji Ewropej, fejn applikabbli; valutazzjoni tal-funzjonament tal-azzjonijiet imwettqa, waqt li jitqiesu l-objettivi ta' din ir-Rakkomandazzjoni; ġustifikazzjoni dettaljata ta' kull nuqqas ta' azzjoni jew devjazzjoni minn din ir-Rakkomandazzjoni, inkluż kull dewmien. Id-destinatarji huma mitluba li jirrapportaw lill-BERS u lill-Kunsill dwar l-azzjonijiet meħuda b'risposta għal din ir-Rakkomandazzjoni, jew li jiġġustifikaw b'mod adegwat kwalunkwe nuqqas ta' azzjoni, skont l-iskedi ta' żmien li ġejjin: Rakkomandazzjoni A Sal-31 ta' Diċembru 2020, il-Kummissjoni hija mitluba tibgħat rapport lill-BERS u lill-Kunsill dwar l-implimentazzjoni tar-Rakkomandazzjonijiet A(1), A(2) u A(3). Rakkomandazzjoni B Sal-31 ta' Diċembru 2020, il-Kummissjoni hija mitluba tibgħat rapport lill-BERS u lill-Kunsill dwar l-implimentazzjoni tar-Rakkomandazzjoni B. Rakkomandazzjoni Ċ Sat-30 ta' Ġunju 2019, l-AETS hija mitluba tibgħat il-gwida msemmija fir-Rakkomandazzjoni Ċ lill-BERS u lill-Kunsill. Rakkomandazzjoni D Sal-31 ta' Diċembru 2020, il-Kummissjoni hija mitluba tibgħat rapport lill-BERS u lill-Kunsill dwar l-implimentazzjoni tar-Rakkomandazzjonijiet D(1), D(2) u D(3). Rakkomandazzjoni E Sat-30 ta' Ġunju 2019, l-AETS hija mitluba tibgħat il-gwida msemmija fir-Rakkomandazzjonijiet E(1), E(2) u E(3) lill-BERS u lill-Kunsill; Mill-31 ta' Diċembru 2019, l-AETS hija mitluba tagħti l-informazzjoni msemmija fir-Rakkomandazzjoni E(4) lill-awtoritajiet nazzjonali makroprudenzjali u lill-BERS, tal-anqas ta' kull sena. Is-Segretarjat tal-BERS għandu: jassisti lid-destinatarji, billi jiżgura l-koordinazzjoni tar-rapportar u l-forniment tal-mudelli relevanti, u jagħti dettalji fejn meħtieġ dwar il-proċedura u l-iskeda ta' żmien għas-segwitu; jivverifika s-segwitu mid-destinatarji, jipprovdi assistenza fuq talba tagħhom, u jissottimetti rapporti ta' segwitu lil-Bord Ġenerali permezz tal-Kumitat ta' Tmexxija. Il-Bord Ġenerali għandu jivvaluta l-azzjonijiet u l-ġustifikazzjonijiet irrapportati mid-destinatarji u, fejn xieraq, jista' jiddeċiedi li din ir-Rakkomandazzjoni ma ġietx segwita u li destinatarju naqas milli jipprovdi ġustifikazzjoni adegwata għan-nuqqas t'azzjoni tiegħu. Magħmul fi Frankfurt am Main, is-7 ta' Diċembru 2017. Il-leġiżlazzjoni tal-Unjoni għandha tħalli li firxa wiesgħa ta' strumenti addizzjonali għall-ġestjoni tal-likwidità (a-LMTs) tkun legalment disponibbli fil-livell tal-Unjoni filwaqt li tirrikonoxxi illi maniġers tal-assi għandhom iġorru r-responsabbiltà primarja għall-attivazzjoni u l-implimentazzjoni tal-a-LMTs u li uħud mill-istrumenti ma jkunux adatti jew neċessarji għat-tipi kollha ta' fondi flessibbli. L-a-LMTs għandhom jappoġġjaw fondi ta' investiment alternattivi flessibbli (AIFs) u impriżi għal investiment kollettiv f'titoli trasferibbli (UCITS), kif ukoll il-maniġers tagħhom, biex jiġġestixxu talbiet għal fidi b'mod xieraq u effettiv f'kull ħin u speċjalment f'kundizzjonijiet ta' suq taħt stress. Il-bidliet proposti mill-Kummissjoni għal-leġiżlazzjoni relevanti tal-Unjoni għandhom jinkludu obbligi għal: maniġers ta' fondi ta' investiment alternattivi (AIFMs) ta' AIFs flessibbli u kumpanniji ta' ġestjoni UCITS biex jevalwaw l-a-LMTs kollha disponibbli u speċifikament biex jevalwaw liema minnhom huma adatti għall-istrateġiji ta' investiment tal-fondi li jiġġestixxu u għandhom ikunu inklużi fid-dokumenti kostituttivi jew informazzjoni pre-kontrattwali oħra sabiex jiġu eżerċitati kemm f'kundizzjonijiet ta' suq normali kif ukoll taħt pressjoni u biex jipprovdu lil investituri bi trasparenza suffiċjenti fir-rigward ta' dawn l-istrumenti; AIFMs ta' AIFs flessibbli u kumpanniji ta' ġestjoni UCITS għandhom jinkludu, bħala minimu, is-setgħa li jissospendu l-fidi, partikolarment f'kundizzjonijiet ta'suq taħt pressjoni, fid-dokumenti kostituttivi jew f'informazzjoni pre-kontrattwali oħra tal-fondi li jiġġestixxu; AIFMs ta' AIFs flessibbli u kumpanniji ta' ġestjoni UCITS biex jiżguraw illi l-kapaċità operattiva neċessarji u l-ippjanar ta' kontinġenza huma disponibbli għall-attivitazzjoni tempestiva ta' kull a-LMT li jistgħu jużaw; AIFMs ta' AIFs flessibbli u kumpanniji ta' ġestjoni UCITS biex jirrapportaw lill-awtoritajiet nazzjonali kompetenti (ANKi) dwar l-implimentazzjoni u użu tal-a-LMTs f'kundizzjonijiet ta' suq taħt pressjoni; l-Awtorità Ewropea għat-Titoli u s-Swieq (AETS), wara li tikkunsidra l-opinjoni tal-Bord Ewropew dwar ir-Riskju Sistemiku (BERS) fir-rigward ta' kwistjonijiet makroprudenzjali, biex tiżviluppa gwida dwar: definizzjonijiet u karatteristiċi tal-a-LMTs; il-kriterji għall-evalwazzjoni tal-adegwatezza taħt il-punt A(1)(a); ir-rekwiżiti ta' trasparenza għall-a-LMTs stabbiliti taħt il-punt A(1)(a); prinċipji ta' livell għoli dwar kif l-a-LMTs għandhom jiġu implimentati fil-proċess tal-ġestjoni tal-likwidità tal-fond; kif tevalwa u tittratta l-konsegwenzi potenzjali mhux intenzjonati meta tintuża l-a-LMTs; ir-rekwiżit li tirrapporta lill-ANKi skont il-punt A(1)(d); u il-livell ta' trasparenza fir-rigward ta' investituri meta l-a-LMTs jiġu attivati u waqt l-użu tagħhom. Il-gwida għandha tqis l-ippjanar neċessarju ta' kontinġenza li għandu japplika minn qabel, kif meħtieġ skont il-punt A(1)(c), biex jippermettu tali a-LMTs jiġu attivati minnufih u b'mod effettiv. Il-bidliet proposti tal-Kummissjoni għal-leġiżlazzjoni tal-Unjoni għandhom jinkludu: kjarifika tar-rwoli rispettivi tal-ANKi u l-kooperazzjoni bejniethom fir-rigward tas-sospensjoni ta' fidi għal skopijiet ta' stabbiltà finanzjarja transkonfinali fejn l-AIF jew UCITS huma stabbiliti fi Stat Membru wieħed iżda għandu AIFM jew kumpannija ta' ġestjoni UCITS stabbilita fi Stat Membru ieħor, jiġifieri implikazzjonijiet transkonfinali; obbligu għall-ANKi, meta jeżerċitaw is-setgħat biex jidderieġu s-sospensjoni tal-fidi għal skopijiet ta' stabbiltà finanzjarja transkonfinali, biex jinnotifikaw lil ANKi, AETS u BERS rilevanti oħra qabel ma jeżerċitaw dawk is-setgħat. Il-bidliet proposti tal-Kummissjoni għal-leġiżlazzjoni rilevanti tal-Unjoni għandhom jinkludu obbligu għall-AETS biex tiżgura li tissodisfa rwol ta' faċilitazzjoni, konsulenza u koordinazzjoni ġenerali fir-rigward tas-setgħat tal-ANK biex jissospendu fidi fejn ikun hemm implikazzjonijiet transkonfinali ta' stabbiltà finanzjarja. Il-bidliet propostti mill-Kummissjoni għal-leġiżlazzjoni relevanti tal-Unjoni għandhom jinkludu: l-għoti ta' poteri lill-AETS biex tħejji u taġġorna lista ta' assi inerentement inqas likwidi, abbażi tal-analiżi proprja tal-AETS wara li tqis l-opinjonijiet tal-BERS dwar kwistjonijiet makroprudenzjali u dawk tal-Awtorità Bankarja Ewropea u tal-Awtorità Ewropea dwar l-Assigurazzjoni u Pensjonijiet tax-Xogħol fir-rigward ta' kwistjonijiet ta' konsistenza transsettorjali. Fil-kompilazzjoni ta' din il-lista, l-AETS għandha tikkunsidra, bħala minimu, proprjetà immobbli, titoli mhux ikkwotati, self u assi alternattivi oħra li jidhru inerentement inqas likwidi. L-analiżi għandha tqis, inter alia, iż-żmien li tieħu biex tillikwida dawk l-assi taħt kundizzjonijiet ta' suq taħt stress; rekwiżit għal AIFM ta' AIFs flessibbli li l-għan tagħhom huwa li jinvestu b'mod sinifikanti f'assi inklużi fil-lista ta' assi inerentement inqas likwidi taħt il-punt B (a), biex juru lill-ANKi l-kapaċità tagħhom li jżommu l-istrateġija ta' investiment tagħhom taħt kundizzjonijiet tas-suq prevedibbli. Il-valutazzjoni għandha tinkludi, fost ħwejjeġ oħra, politiki mfassla għall-fidi, l-implimentazzjoni tal-a-LMTs u/jew limiti interni ta' assi inklużi fil-lista ta' assi inerentement anqas likwidi skont il-punt B (a). Limiti interni bħal dawn, jekk jintużaw, għandhom imbagħad jiġu żvelati lill-ANKi fil-bidu tal-fondi rilevanti u jiġu rrappurtati wara dan kull meta jinbidlu dawn il-limiti. In-notifika lill-investituri għandu tiġi implimentata wkoll abbażi ta' gwida li għandha tiġi żviluppata mill-AETS; id-diskrezzjoni li jiġu imposti dispożizzjonijiet transitorji għal AIFM ta' AIFs flessibbli li jispeċifikaw iż-żmien permess biex jikkonformaw mal-leġiżlazzjoni meta l-assi huma miżjuda mal-lista ta' assi inerentement anqas likwidi skont il-punt B(a), u meta jinkisru limiti interni, fejn ikun utli, sabiex jiġi evitat kull effett mhux intenzjonat u ta' ħsara. Il-gwida maħruġa dwar l-ittestjar tal-istress tal-likwidità mill-AETS għandha tinkludi, iżda mhix limitata għal: id-disinn ta' xenarji tal-ittestjar tal-istress tal-likwidità; il-politika tat-test tal-istress tal-likwidità, inkluż l-użu intern tar-riżultati tat-test tal-istress tal-likwidità; kunsiderazzjonijiet għan-naħat tal-assi u l-obbligazzjonijiet tal-karti tal-bilanċ tal-fond ta' investiment; u iż-żmien u l-frekwenza għall-fondi individwali biex iwettqu t-testijiet tal-istress tal-likwidità. Tali gwida għandha tkun ibbażata fuq ir-rekwiżiti tal-ittestjar tal-istress stabbiliti fid-Direttiva 2011/61/UE u kif il-parteċipanti tas-suq iwettqu l-ittestjar tal-istress. Il-bidliet proposti tal-Kummissjoni għal-leġiżlazzjoni rilevanti tal-Unjoni għandhom jinkludu obbligi ta' rappurtar li jkopru kemm dejta maniġerjali kif ukoll dejta speċifika għal fondi filwaqt li jirriflettu wkoll l-ispeċifiċitajiet tal-UCITS. Id-dejta rrappurtata għandha tippermetti monitoraġġ suffiċjenti ta' vulnerabilitajiet potenzjali li jistgħu jikkontribwixxu għal riskju sistemiku, u għandhom ikopru, bħala minimu: il-valur tal-assi taħt ġestjoni għall-UCITS kollha ġestiti minn kumpannija tal-maniġment; strumenti nnegozjati u skoperturi individwali; strateġija ta' investiment; espożizzjoni globali/lieva finanzjarja; ittestjar għal stress tekniki ta' ġestjoni tal-portafoll effiċjenti; riskju ta' kontroparti/kollaterali; riskju ta' likwidità; riskju ta' kreditu; u volumi tal-kummerċ. Il-bidliet tal-Kummissjoni għal-leġiżlazzjoni tal-Unjoni għandhom jinkludu wkoll dispożizzjoni li tiddikjara li jekk l-ANK tal-maniġer tal-UCITS hija differenti mill-ANK tal-UCITS innifisha, il-maniġer tal-UCITS għandu, meta mitlub, jipprovdi wkoll l-informazzjoni rrappurtata lill-ANK tal-UCITS. Il-bidliet proposti tal-Kummissjoni għal-leġiżlazzjoni tal-Unjoni għandhom jinkludu r-rekwiżiti li ġejjin: id-dejta msemmija fir-Rakkomandazzjoni D (1) hija rrappurtata bħala minimu kull tliet xhur biex tippermetti monitoraġġ effettiv tar-riskji ta' stabbiltà finanzjarja filwaqt li tindirizza wkoll l-aspetti tal-proporzjonalità fir-rigward tal-entitajiet meħtieġa biex jirrappurtaw; l-assi totali taħt il-ġestjoni tal-kumpannija ta' ġestjoni u l-assi ġestiti minn fondi tal-UCITS individwali għandhom jiġu kkunsidrati meta jiġi stabbilit l-ambitu għar-rappurtar, biex b'hekk jiġi żgurat li parti suffiċjenti tal-industrija tkun koperta mir-rapportar, sabiex jiġu indirizzati r-riskji għall-istabbiltà finanzjarja. Il-bidliet proposti tal-Kummissjoni għal-leġiżlazzjoni tal-Unjoni għandhom jinkludu obbligu għall-informazzjoni msemmija fir-Rakkomandazzjoni D (1) li tkun disponibbli għall-ANKi ta' Stati Membri rilevanti oħra, l-AETS u l-BERS sabiex tiġi żgurata l-armonizzazzjoni tar-rappurat tad-dejta UCITS mal-prattiki ta' qsim tad-dejta skont id-Direttiva 2011/61/UE. F'dan il-kuntest, il-Kummissjoni għandha tqis ukoll ir-rekwiżiti ta' rappurtar taħt ir-Regolament (UE) 2017/1131. Il-gwida maħruġa mill-AETS għandha tinkludi: sett minimu komuni ta' indikaturi li għandhom jitqiesu mill-ANKi matul il-valutazzjoni tagħhom; struzzjonijiet biex jiġu kkalkulati l-indikaturi msemmija fil-punt E(1)(a) ibbażati fuq dejta ta' rappurtar skont l-Artikolu 24 tad-Direttiva 2011/61/UE; u deskrizzjonijiet kwalitattivi u, fejn fattibbli, kwantitattivi tal-interpretazzjoni tal-indikaturi fil-kuntest tal-qafas tal-valutazzjoni. Is-sett komuni ta' indikaturi msemmija fil-punt E(1)(a) għandu: jiffaċilita l-evalwazzjoni tal-livell, is-sors u l-użanzi differenti tal-lieva finanzjarja; jiffaċilita l-valutazzjoni tal-kanali ewlenin li permezz tagħhom ir-riskju sistemiku jista' jimmaterjalizza, jiġifieri fire sales, spillovers diretti lejn istituzzjonijiet finanzjarji, u l-interruzzjoni tal-intermedjazzjoni tal-kreditu; u Il-gwida maħruġa mill-AETS għandha tinkludi: deskrizzjoni tat-tipi varji ta' limiti ta' lieva finanzjarja, inkluża valutazzjoni tal-effettività u l-effiċjenza tagħhom biex itaffu l-lieva finanzjarja eċċessiva; sett ta' prinċipji li għandhom jitqiesu mill-ANKi meta jikkalibraw il-limiti ta' lieva finanzjarja. Bħala minimu dawn il-prinċipji għandhom jinkludu dawn kollha li ġejjin: (i) dikjarazzjoni li tipprovdi għal limiti ta' lieva finanzjarja li għandhom ikunu bbażati fuq il-miżuri ta' lieva finanzjarja stabbiliti fid-Direttiva 2011/61/UE, (ii) kriterji biex jiġu applikati limiti ta' lieva finanzjarja, u (iii) il-prinċipji dwar ir-reviżjoni perjodika tal-limiti tal-lieva finanzjarja; sett ta' prinċipji li għandhom jitqiesu mill-ANKi meta jikkunsidraw l-impożizzjoni ta' limiti ta' lieva finanzjarja, bħala minimu li jkopri dawn kollha li ġejjin: (i) prinċipji għal approċċ ibbilanċjat bejn regoli bbażati fuq konfigurazzjoni ta' limiti diskrezzjonali; (ii) il-prinċipji relatati mal-interazzjoni ma' miżuri ta' politika oħra; (iii) il-prinċipji għall-koordinazzjoni fost l-awtoritajiet tal-Unjoni. Il-gwida maħruġa mill-AETS għandha tippermetti lill-ANKi biex jinnotifikaw lill-AETS, lill-BERS u ANKi rilevanti oħra. B'mod partikolari, din il-gwida għandha tinkludi, imma ma tkunx limitata għal, proċedura operattiva effiċjenti u mudelli għal ittri ta' notifika u rekwiżiti ta' rappurtar dwar l-evalwazzjoni tan-ANKi tal-ħtieġa li jiġu implimentati miżuri makroprudenzjali skont l-Artikolu 25(3) tad-Direttiva 2011/61/UE. L-AETS għandha taqsam, fuq bażi annwali, ma' awtoritajiet makroprudenzjali nazzjonali u l-BERS: ir-riżultati, jekk ikun hemm, tal-eżerċizzju tal-istandards referenzjali tagħha; il-prattiki, jekk ikun hemm, fir-rigward tal-użu ta' limiti ta' lieva finanzjarja u l-impożizzjoni ta' restrizzjonijiet oħra fuq il-ġestjoni tal-AIF li jużaw informazzjoni riċevuta mill-ANKi skont l-Artikolu 25(3) tad-Direttiva 2011/61/UE. strumenti addizzjonali għall-ġestjoni tal-likwidità fond ta' investiment alternattiv maniġer ta' fond ta' investiment alternattiv Kumitat tar-Regolaturi Ewropej tat-Titoli skema ta' investiment kollettiv strument għall-ġestjoni tal-likwidità kontroċiklika proprjetà immobbli kummerċjali depożitu ċentrali tat-titoli Awtorità Bankarja Ewropea Bank Ċentrali Ewropew Żona Ekonomika Ewropea Fondi Ewropej ta' investiment għal żmien twil Sistema Ewropea ta' Banek Ċentrali Awtorità Ewropea tat-Titoli u s-Swieq Bord Ewropew dwar ir-Riskju Sistemiku Unjoni Ewropea Bord għall-Istabbiltà Finanzjarja ipprezzar b'valur ġust Organizzazzjoni Internazzjonali tal-Kummissjonijiet tat-Titoli implimentazzjoni ta' standards tekniċi fond tas-suq monetarju Awtorità kompetenti nazzjonali mhux mixtri mill-borża standards tekniċi regolatorji Kummissjoni tat-Titoli u l-Kambju kumpaniji tal-investimenti kollettivi f'titoli trasferibbli Innettjar ta' sottoskrizzjonijiet u fidi. Fejn fond tal-UCITS jirċievi ordnijiet ta' sottoskrizzjoni u fidi għall-istess jum tan-negozju, dan iqabbel it-tranżazzjonijiet tal-unitajiet u juża l-flejjes tas-sottoskrizzjoni li jirċievi biex iħallas uħud mit-talbiet tal-fidi jew biex iħallashom kollha. Dan inaqqas jew jelimina kull ħtieġa li jbigħ l-investimenti ta' bażi biex jiġġenera biżżejjed flus kontanti ħalli jħallas lill-investituri li jkunu qed jifdu. Proċeduri ta' negozjar. Bħall-każ tal-UCITS, id-Direttiva 2011/61/UE ma tispeċifikax il-proċeduri ta' negozjar li għandhom jintużaw għall-AIFs. AIFM ifassal proċeduri ta' negozjar li huma xierqa għall-AIFs amministrati minnu u li jagħtuh ħin biżżejjed biex ibigħ investimenti ħalli jkun jista' jiġġenera flus kontanti biex iħallas il-flejjes tal-fidi. Innettjar ta' sottoskrizzjonijiet u fidi. Bħal fil-każ tal-UCITS, AIFM għandu jinnettja ordnijiet ta' sottoskrizzjoni u fidi f'AIF flessibbli. Self meħud. Il-UCITS jistgħu jużaw leverage finanzjarju billi jissellfu sa massimu ta' 10 % tal-assi tagħhom, bil-kundizzjoni li tali self ikun biss temporanju. Self bħal dan jista' jintuża jekk ikun hemm diskrepanza temporanja fil-fluss tal-flus kontanti, e.g. meta jeħtieġ li flejjes tal-fidi jitħallsu qabel ma jidħlu l-flejjes dovuti fil-UCITS wara l-bejgħ ta' investimenti. Self meħud u l-użu ta' leverage sintetiku. L-AIFs joperaw bla ebda limiti regolatorji tal-leverage. Skont id-Direttiva 2011/61/UE, il-fondi huma meħtieġa biss jirrappurtaw l-użu tagħhom tal-leverage. Minkejja dan, id-Direttiva 2011/61/UE tippermetti lill-awtoritajiet kompetenti li jimponu limiti fuq il-livell ta' leverage li l-maniġers tal-fondi jistgħu jużaw fl-AIFs tagħhom, kif ukoll restrizzjonijiet oħra għall-ġestjoni tar-riskju, biex jiġi stabbilit "limitu massimu fejn l-użu tal-leverage jikkontribwixxi għall-akkumulazzjoni ta' riskju sistemiku fis-sistema finanzjarja jew riskji ta' swieq diżordinati". S'issa, ebda awtorità ma implimentat dan l-istrument, u ma ġie żviluppat ebda qafas fuq livell tal-UE li jappoġġa implimentazzjoni armonizzata ta' rekwiżiti ta' leverage makroprudenzjali. L-iżjed strumenti komunement disponibbli fl-Istati Membri tal-Unjoni huma: tariffi tal-fidi; limiti tal-fidi; fidi b'oġġetti; side pockets (kontijiet f'fondi spekulattivi biex jinfirdu l-assi mhux likwidi minn investimenti oħra aktar likwidi); sospensjoni ta' fidi. L-uniku strument komuni għall-ġurisdizzjonijiet parteċipanti kollha hu dak tas-sospensjoni tal-fidi. Imbagħad, l-iżjed strument komunement disponibbli hu l-fidi b'oġġetti, li hu disponibbli fi 17-il Stat Membru. Sorsi: Thomson Reuters Lipper, ESMA u Standard & Poor's. it-tip ta' strument (e.g. fond ta' investiment limitat, ELTIF); politika tal-fidi; politika ta' investiment inklużi limiti interni għal assi inklużi fil-lista, bafer ta' assi likwidi, diversifikazzjoni (skoperturi jew kontraparti) u limiti fuq id-daqs tal-fond ta' investiment relattiv għas-suq bażi; implimentazzjoni ta' a-LMT; proċessi ta' ġestjoni tar-riskju tal-likwidità li jinkludu, pereżempju, definizzjoni ta' limiti rilevanti, klassifikazzjoni ta' assi fi gruppi ta' likwidità, monitoraġġ tal-konċentrazzjoni ta' investituri u mudelli ta' fidi mistennija. L-użu ta' limiti interni b'mod partikolari għandu jiġi komunikat lill-NCAs waqt it-twaqqif tal-fondi ta' investiment rilevanti, u notifikat minn hemm 'il quddiem kull meta dawn il-limiti jinbidlu u jkunu disponibbli wkoll fuq talba tas-superviżuri. In-notifika lill-investituri għandha tiġi implimentata wkoll abbażi ta' gwida li għandha tiġi żviluppata mill-ESMA. ma jiġux negozjati f'suq organizzat; jista' jkun hemm żbilanċ sinifikanti bejn il-provvista u d-domanda; x'aktarx li jgħaddi xi ftit ż-żmien biex ix-xerrej u l-bejjiegħ jinnegozjaw il-prezz u t-termini l-oħra tat-tranżazzjoni; il-valutazzjoni tal-assi hu proċess kumpless; l-assi fiżiċi tipikament jinxtraw u jinbiegħu fl-intier tagħhom; minħabba dawn il-fatturi, u kumplikazzjonijiet possibbli oħra bħal restrizzjonijiet fuq it-trasferiment liberu tat-titlu, it-tranżazzjonijiet spiss jieħdu żmien twil biex jiġu konklużi. Il-kunċett ta' likwidità jissemma f'diversi atti legali oħra tal-Unjoni, kif elenkat hawn taħt. Id-deċiżjoni tas-SEC tesiġi li l-maniġers tal-fondi jevalwaw u jirrevedu r-riskju tal-likwidità tagħhom mill-inqas kull sena, abbażi ta' għadd ta' fatturi: strateġija, flussi ta' flus kontanti, flus kontanti disponibbli u kunsiderazzjonijiet ETF. ir-raġunament għal dan il-proċess ta' reviżjoni hu li s-SEC hi mħassba li soluzzjoni "check-the-box" tista' twassal biex il-likwidità tiġi valutata b'mod li ma jirriflettix verament il-kapaċità tal-fond li jbiegħ il-portafoll tiegħu (jew parti minnu) biex ikopri l-fidi mingħajr ma jikkawża impatt fuq is-suq. Barra minn hekk, is-SEC tesiġi li fond ta' investiment għandu jqis "kunsiderazzjonijiet tas-suq, tan-negozjar u kunsiderazzjonijiet speċifiċi għall-investiment" meta jikklassifika l-likwidità tal-investimenti tal-portafoll tiegħu, għalkemm ma tipprovdi ebda dettalji dwar dawn l-aspetti. Il-fatturi tal-assi huma bbażati fuq l-istruttura tal-assi. Iktar ma jkun diffiċli li titolu jiġi valutat, u inqas ma jkun konformi mal-istandards, aktar hemm tendenza li jkun illikwidu. Barra minn hekk, għal prodotti bi dħul fiss, speċifikazzjonijiet bħal maturità, klassifikazzjoni u data tal-ħruġ jistgħu jkollhom impatt fuq il-likwidità. Il-fatturi tas-suq huma relatati mal-ħruġ u s-suq sekondarju tal-assi. Tipikament, iktar ma jkun hemm swieq fejn titolu jista' jiġi negozjat, hemm it-tendenza li jkun inqas illikwidu. Il-fatturi tal-kwalità tas-suq jinkludu wkoll l-għadd, id-diversità u l-kwalità tal-parteċipanti f'dawn is-swieq. Jistgħu wkoll ikunu relatati mal-ispejjeż tan-negozjar f'dawn is-swieq, u jiddependu fuq l-ispejjeż tal-likwidazzjoni li jistgħu jkunu assoċjati mal-operazzjoni f'pajjiż u f'munita differenti. Il-fatturi tan-negozjar huma kejl relatat mal-prezz u l-volum tan-negozjar ta' ċertu titolu. Firxiet bejn il-prezz offrut u dak mitlub, kif ukoll il-volum tan-negozjar u l-frekwenza tan-negozjar, jistgħu jintużaw biex titkejjel l-illikwidità potenzjali. Dejta storika dwar il-volum tista', pereżempju, tipprovdi stima tal-volum massimu li jista' jintuża biex jiġi valutat l-impatt tas-suq ta' biċċa negozjar. Il-fatturi tal-portafoll huma kejl speċifiku għall-portafoll. Il-fondi ta' investiment għandhom jikkunsidraw id-daqs tal-pożizzjoni tagħhom fir-rigward tal-volum tan-negozjar ta' kuljum u l-ammonti pendenti. Madankollu, għandhom iqisu wkoll ir-relazzjonijiet tal-assi fir-rigward tal-assi l-oħra tal-portafoll (e.g. derivattivi). Fl-aħħarnett, l-illikwidità tista' tkun relatata wkoll mal-ġbir flimkien tal-pożizzjonijiet tal-portafoll — dan jista' jkun sors ta' illikwidità jekk l-assi kollha miżmuma mill-fond ta' investiment ikunu simili ħafna u jiġu negozjati fl-istess suq. Billi l-metodu tal-SEC jista' jipprovdi bażi utli għall-artikolazzjoni Ewropea futura tal-illikwidità, jista' jkun mixtieq li l-metodu tal-Unjoni jiġi allinjat mill-qrib ma' dan. Minn perspettiva ta' politika, l-allinjament jista' joffri benefiċċju addizzjonali billi, jekk l-oqfsa tal-Unjoni u tal-Istati Uniti jkunu ġeneralment simili, dan jista' jikkostitwixxi standard globali effikaċi biex jintuża meta tiġi valutata l-illikwidità f'fondi ta' investiment. Ir-regoli tat-testjar tal-istress għall-AIFs, madankollu, huma aktar dettaljati, skont ir-Regolament Delegat (UE) Nru 231/2013. It-testijiet tal-istress għandhom jirriproduċu nuqqas ta' likwidità u talbiet atipiċi ta' fidi. It-test tal-istress għandu, bħala minimu, iqis it-talbiet reċenti u mistennija għal fidi fil-futur u għandu janalizza ż-żmien meħtieġ biex jiġu sodisfatti dawn it-talbiet għall-fidi. It-test tal-istress għandu jinkludi wkoll test tal-fatturi tas-suq, e.g. ir-rata tal-kambju li tista' taffettwa l-profil tal-kreditu tal-AIFM jew l-AIF. Barra minn hekk, il-metodu tat-testjar tal-istress għandu jinkludi sensitivitajiet tal-valutazzjoni f'kundizzjonijiet ta' stess. Il-profil tar-riskju tal-AIF, li hu funzjoni tal-istrateġija tal-investiment, il-profil tal-likwidità, it-tip ta' investitur, u l-politika tal-fidi, jiddetermina l-frekwenza tat-testijiet tal-istress abbażi ta' frekwenza minima annwali. L-AIFM għandu jaġixxi fl-interessi tal-investituri kollha tal-AIF fir-rigward tad-disinn tal-AIF u l-adegwatezza tal-politika u l-proċeduri tal-ġestjoni tal-likwidità meta t-testijiet tal-istress jissuġġerixxu riskju tal-likwidità ferm ogħla milli mistenni. L-AIFMs li jamministraw AIFs b'AuM totali taħt il-limitu ta' €100 miljun jistgħu jagħżlu li jiġu awtorizzati u jirrapportaw informazzjoni kemm fuq il-livell tal-maniġer kif ukoll fuq il-livell tal-AIF fuq bażi annwali; jekk l-AuM totali ta' AIFM jaqbeż il-limitu ta' €100 miljun, iżda l-AuM totali jibqa' taħt il-limitu ta' €1 biljun, l-AIFM għandu obbligu ta' rappurtar ta' kull sitt xhur kemm fil-livell tal-maniġer kif ukoll fil-livell tal-AIF, ħlief għal dawk il-fondi b'AuM ta' iżjed minn €500 miljun; jekk l-AuM totali ta' AIFM jaqbeż il-limitu ta' €1 biljun, l-AIFM għandu obbligu ta' rappurtar trimestrali kemm fil-livell tal-maniġer kif ukoll fil-livell tal-AIF. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8782. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8802. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8840. Il-EUR-Lex hu l-aċċess fuq l-internet għal-liġi Ewropea. Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew b'imejl lil COMP-MERGER-REGISTRY@ec.europa.eu jew bil-posta, bir-referenza M.8788 — Apple/Shazam, fl-indirizz li ġej: Il-Qorti Ewropea tal-Awdituri b'dan tinfurmak li r-Rapport Speċjali Nru 11/2018 "Opzjonijiet ġodda għall-finanzjament ta' proġetti tal-iżvilupp rurali: Aktar sempliċi iżda mhux iffukati fuq ir-riżultati" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu It-talba ġiet ippreżentata fis-16 ta' Marzu 2018 minn Saint-Gobain PAM, Saint-Gobain PAM Deutschland GmbH, Saint-Gobain PAM España SA u Duktus (Production) GmbH ("l-applikanti"), erba' produtturi tal-Unjoni li jirrappreżentaw iktar minn 90 % tal-produzzjoni totali tal-Unjoni ta' tubi u pajpijiet ta' ħadid fondut duttili. Il-prodott li qed jiġi investigat huwa definit bħala tubi u pajpijiet ta' ħadid fondut duttili (magħruf ukoll bħala grafit ta' ħadid fondut sferojdali), bl-esklużjoni ta' tubi u pajpijiet ta' ħadid fondut duttili mingħajr kisi fuq ġewwa u fuq barra ("pajpijiet mikxufin"), li attwalment jaqgħu taħt il-kodiċi NM ex 7303 00 10 u ex 7303 00 90 (il-kodiċijiet TARIC 7303001010, 7303009010), li joriġinaw mill-Indja ("il-prodott li qed jiġi investigat"). L-applikanti ssottomettew biżżejjed evidenza li turi li, wara l-perjodu tal-investigazzjoni oriġinali u qabel u wara l-impożizzjoni tad-dazji antidumping fuq l-importazzjonijiet tal-prodott investigat, il-prezzijiet tal-bejgħ mill-ġdid lill-klijenti mhux relatati fl-Unjoni naqsu. Dan ma wassalx għal effetti ta' rimedju intenzjonati tal-miżuri fis-seħħ. L-evidenza li hemm fit-talba turi li t-tnaqqis fil-prezzijiet tal-bejgħ mill-ġdid ma jistax jiġi spjegat minn fatturi oħra bħal bidliet fil-prezzijiet tal-materja prima. Sabiex tikseb informazzjoni li tqis meħtieġa għall-investigazzjoni mill-ġdid tagħha, il-Kummissjoni se tibgħat kwestjonarju lil Jindal u lill-kumpaniji relatati tagħha. Fuq il-bażi tal-informazzjoni għad-dispożizzjoni tal-Kummissjoni, Jindal hija l-unika kumpanija li bħalissa tesporta lejn l-Unjoni u hija soġġetta għal dazju anti-dumping. Madankollu, l-investigazzjoni mhijiex limitata għal Jindal, u produtturi esportaturi oħra huma mistiedna jippreżentaw ruħhom fi żmien 15-il jum mid-data tal-pubblikazzjoni ta' din in-Notifika u huma jistgħu wkoll jiġu investigati jekk ikun ġustifikat. Jindal se jkollha tippreżenta kwestjonarju komplut fi żmien 37 jum, sakemm ma jkunx speċifikat mod ieħor. Jekk Jindal titlob reviżjoni tal-valur normali, ikollha tipprovdi, fl-istess skadenza, informazzjoni kompluta dwar valuri normali, debitament sostanzjata bl-evidenza. L-importaturi mhux relatati tal-prodott investigat, importat lejn l-Unjoni, huma mistiedna jieħdu sehem f'din l-investigazzjoni mill-ġdid. Minħabba li jidher li hemm għadd kbir ta' importaturi li mhumiex relatati, li huma involuti f'dan il-proċediment, u biex tlesti l-investigazzjoni mill-ġdid fil-limiti ta' żmien statutorji, il-Kummissjoni tista' tillimita l-importaturi li mhumiex investigati u li jridu jiġu investigati mill-ġdid, għal għadd raġonevoli billi tagħżel kampjun (dan il-proċess jissejjaħ ukoll "il-kampjunar"). It-teħid ta' kampjuni se jsir f'konformità mal-Artikolu 17 tar-Regolament bażiku. Sabiex il-Kummissjoni tkun tista' tiddeċiedi jekk il-kampjunar huwiex meħtieġ, u jekk ikun il-każ, tagħżel kampjun, l-importaturi kollha li mhumiex relatati, jew ir-rappreżentanti li jaġixxu f'isimhom, qegħdin b'dan jintalbu li jippreżentaw ruħhom lill-Kummissjoni fi żmien 15-il jum mid-data tal-pubblikazzjoni ta' din in-Notifika. Sabiex tikseb l-informazzjoni li jidhrilha li tkun meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kwalunkwe assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott li qed jiġi rieżaminat fl-Unjoni li jista' jiġi investigat mill-ġdid b'mod raġonevoli fiż-żmien disponibbli. L-importaturi mhux relatati u l-assoċjazzjonijiet ta' importaturi kollha magħrufa se jiġu mgħarrfa mill-Kummissjoni dwar il-kumpaniji li ntgħażlu għall-kampjun. Sabiex tikseb it-tagħrif li tqis bħala meħtieġ għall-investigazzjoni mill-ġdid tagħha, il-Kummissjoni se tibgħat kwestjonarji lill-importaturi mhux relatati fil-kampjun. Dawn il-partijiet iridu jibagħtu l-kwestjonarju mimli fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. L-informazzjoni mibgħuta lill-Kummissjoni għall-fini tal-investigazzjonijiet għad-difiża tal-kummerċ għandha tkun ħielsa mid-drittijiet tal-awtur. Partijiet interessati, qabel ma jippreżentaw lill-Kummissjoni informazzjoni u/jew dejta soġġetti għad-drittijiet tal-awtur ta' terzi persuni, iridu jitolbu permess speċifiku lid-detentur tad-drittijiet li jippermetti b'mod espliċitu a) li l-Kummissjoni tuża l-informazzjoni u d-dejta għall-iskop ta' dan il-proċediment tad-difiża tal-kummerċ u b) li tipprovdi l-informazzjoni u/jew id-dejta lill-partijiet interessati f'din l-investigazzjoni mill-ġdid f'għamla li tippermettilhom li jeżerċitaw id-dritt tad-difiża tagħhom. Il-partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi dokumenti skenjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li jiġu mressqa fuq CD-ROM jew DVD bl-idejn jew permezz ta' ittra reġistrata. Meta jużaw il-posta elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ" ippubblikat fuq is-sit web tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw l-isem, l-indirizz, in-numru tat-telefown u indirizz tal-posta elettronika validu tagħhom u jridu jiżguraw li l-indirizz tal-posta elettronika pprovdut ikun indirizz elettroniku tax-xogħol uffiċjali operattiv u ċċekkjat kuljum. Ladarba jingħataw id-dettalji ta' kuntatt, il-Kummissjoni se tikkomunika mal-partijiet interessati permezz tal-posta elettronika biss, dment li ma jitolbux li jirċievu d-dokumenti kollha mingħand il-Kummissjoni permezz ta' mezz ieħor ta' komunikazzjoni jew sakemm in-natura tad-dokument li għandu jintbagħat ma tkunx teħtieġ l-użu tal-posta reġistrata. Għal iktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, jenħtieġ li l-partijiet interessati jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fit-termini preskritti stipulati, jew tfixkel b'mod sinifikanti l-investigazzjoni mill-ġdid, jistgħu jiġu stabbiliti konklużjonijiet, sew jekk pożittivi kif ukoll jekk negattivi, abbażi tal-fatti disponibbli, skont l-Artikolu 18 tar-Regolament antidumping bażiku. Meta jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss u s-sejbiet għalhekk ikunu bbażati fuq fatti disponibbli skond l-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku tkun ikkooperat. Nuqqas li tingħata tweġiba kompjuterizzata ma jiġix ikkunsidrat bħala nuqqas ta' kooperazzjoni, dment li l-parti interessata turi li biex tippreżenta t-tweġiba kif mitlub ikun iwassal għal piż żejjed mhux raġonevoli jew kost addizzjonali mhux raġonevoli. Jenħtieġ li l-parti interessata tikkuntattja l-Kummissjoni immedjatament. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jirrieżamina t-talbiet għall-aċċess tal-fajl, it-tilwim dwar il-kunfidenzjalità tad-dokumenti, it-talbiet għall-estensjoni tal-limiti taż-żmien u t-talbiet minn terzi persuni għal smigħ. L-Uffiċjal tas-Seduta jista' jorganizza smigħ ma' parti interessata individwali u jagħmilha ta' medjatur biex jiżgura li d-drittijiet tad-difiża tal-partijiet interessati jkunu qed jitħaddmu b'mod sħiħ. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni elettroniċi tal-Uffiċjal tas-Seduta fuq is-sit elettroniku tad-DĠ Kummerċ: http://ec.europa.eu/trade/trade-policy-and-you/contacts/hearing-officer/ (bl-Ingliż) Dan l-avviż tikkonċerna l-impriżi li ġejjin: ABB Ltd ("ABB", l-Iżvizzera), General Electric Industrial Solutions ("GEIS", l-Istati Uniti tal-Amerka), li tappartjeni għal General Electric Company ("GE", l-Istati Uniti tal-Amerka). ABB takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll uniku ta' GEIS kollha kemm hi. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: ABB hija attiva f'teknoloġiji tal-elettriku u tal-awtomatizzazzjoni u sservi klijenti fil-qasam tal-utilitajiet, l-industrija, it-trasport u l-infrastruttura madwar id-dinja; GEIS hija diviżjoni tan-negozju tal-GE involuta fid-disinn, il-manifattura u l-bejgħ ta' prodotti tal-elettriku ta' vultaġġ baxx u medju u soluzzjonijiet għal applikazzjonijiet industrijali, kummerċjali u residenzjali. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż tikkonċerna l-impriżi li ġejjin: Kuraray Co., Ltd ("Kuraray", il-Ġappun), Sumitomo Corporation ("Sumitomo", il-Ġappun), u Kurray, PTTGC u Sumitomo jakkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt tal-JV kollha kemm hi. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'impriża konġunta (joint venture). L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: